**Miia Kallio**

**Teostiedot**

Asiantuntija, 2021, suomalainen punasavi, mustasavustus, K40 x L33 x S24 cm

Kasvava asiantuntija, 2021, suomalainen punasavi, mustasavustus, K13 x L17 x S11 cm

Normi, 2022, suomalainen punasavi, mustasavustus, K43 x L34 x S34 cm

**Esittely**

Miia Kallio on työskennellyt keramiikkataiteilijana vuodesta1998. Kallion työskentely on vahvasti sidoksissa materiaaliin. Hän käyttää usein suomalaista punasavea käsitellen sitä kiillottamalla tai savustamalla. Häntä kiehtovat lasittamattoman pinnan mahdollisuudet. Valmistusprosessin hitaus on Kalliolle merkityksellistä. Teoksen sisältö kiteytyy lopulliseen muotoonsa hitaan ja työlään valmistusprosessin aikana. Kallion teosten sisällöllistä tematiikkaa määrittää ihmisenä olemisen kokemus yhteiskunnan rakenteiden puristuksessa.

*Savi on taiteellisen työni peruslähtökohta. Se, että teen materiaalisidonnaista taidetta, ei kuitenkaan tarkoita taiteeni sisällön alisteisuutta materiaalille. Sen sijaan yhä syvenevä materiaalintuntemus mahdollistaa oman ilmaisuni kehittymisen. Töitteni ideat löytyvät ympäristöstä ja yhteiskunnasta, jossa elän. Mutta työn tekninen toteutus on peräisin tuhansien vuosien takaa.*

**Nettisivu**

www.miiakallio.fi